RESOLUCIÓN do 4 de xullo de 1997, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, da revisión do convenio colectivo de ámbito provincial para o sector dos materiais e prefabricados para a construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/08/1997

Visto o texto do acordo asinado o día 11-6-1997, pola comisión negociadora do convenio para o sector de materiais e prefabricados para a construcción (código 2700395), da provincia de Lugo, integrada pola representación da Asociación Provincial de Empresarios da Construcción (APEC) e das centrais sindicais FEMCA-UGT, CC.OO., U.S.O. e CIG, sobre adaptación da xornada de traballo para o ano 1997 e táboas salariais do convenio ó acordo sectorial da construcción, e de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegación provincial,
ACORDA:
Primeiro.-Ordena-la inscrición do citado acordo no rexistro de convenios desta delegación, como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 4 de xullo de 1997.
Manuel Bande Díaz
Delegado provincial de Lugo
Na cidade de Lugo o 11 de xuño de 1997 reúnense os representantes das centrais sindicais e da APEC que máis adiante se relacionan, integrantes da comisión deliberadora do convenio de materiais e prefabricados para a construcción, co obxecto de inicia-las deliberacións para adaptación da xornada de traballo para o ano 1997 ás 1.764 horas fixadas polas partes signatarias do acordo sectorial da construcción para o citado ano, e sobre a adaptación das táboas salariais do convenio con aplicación do 2,75% previsto no citado acordo sectorial para o ano 1997.
Asistentes:
-Representación sindical:
Por FEMCA-UGT:
Adolfo Mosteirín Turia.
Alfonso García Capón.
José Luis Castrillón López.
Por CC.OO.:
Ángel Barreiro Pérez.
Jesús Varela Lodeiro.
Por USO:
Mª Carmen Arias Río.
Pola CIG:
Iñaki García Gómez.
Domingo Castiñeira Abuín.
-Representatividade no sector:
Convenio de materiais e prefabricados para a construcción.
Por FEMCA-UGT: 47,20% de representación.
Por CC.OO.: 25% de representación.
Por CIG: 22,2% de representación.
Por USO: 2,8% de representación.
-Representación patronal (APEC):
Rafael Díaz Iglesias.
Miguel Varela Varela.
José Bouso Alvite.
Antonio Rodríguez Suárez.
David Lazare Rodríguez.
Javier del Cura del Puente.
Logo de deliberación adóptanse os seguintes acordos:
1º Establecer que a xornada de traballo efectivo para o ano 1997 será de 1.764 horas anuais; engadiránselle á xornada aprobada no seu día e publicada no DOG con data do 9 de xuño de 1997, catro horas de descanso para desfruta-lo día 30 de decembro na xornada de tarde.
2º Incrementa-los conceptos retributivos do convenio, vixentes o 31-12-1996, salario base, gratificacións extraordinarias, retribución de vacacións, plus de asistencias e plus extrasalarial no 2,75%, conforme a táboa que se une como anexo I, con efectos do 1-1-1997 ó 31-12-1997, debendo aboarse os atrasos no prazo dun mes desde a publicación no DOG deste acordo.
3º Incrementa-la compensación en concepto de axudas de custo por desprazamento cando a empresa opte polo seu aboamento en lugar do pagamento de gastos, na seguinte contía:
a) Axuda de custos completa por desprazamento en días illados ou consecutivos: 2.363 ptas. por día.
b) Media axuda de custos por desprazamento en días illados ou consecutivos: 1.130 ptas. por día.
4º Unirlle á presente acta, como anexo, o texto do acordo sectorial nacional da construcción para 1997.
5º Eleva-la presente acta e os seus anexos á delegación provincial de Xustiza, Interior e Relacións Laborais para a súa homologación e publicación no DOG.
E, en proba de conformidade, asinan o presente acordo as representacións das centrais comparecentes, con excepción da CIG.
Táboa de retribucións do convenio de materiais e prefabricados para a construcción desde o 1-1-1997 ó 31-12-1997
Categorías
Niveis
Salario
base
mensual
Plus Asist.
Prod. e Punt.
mensual
Plus extra
salarial
mensual
Total
mensual
Vacacións
anual
Gratificacións
Total
anual
Verán
Nadal
Titulado superior
II
126.071
2.607
19.749
148.427
151.387
151.387
151.387
2.086.859
Titulado medio e outros
III
106.202
11.717
17.788
135.707
133.946
133.946
133.946
1.894.615
Encargado xeral
IV
91.320
17.304
16.224
124.848
120.401
120.401
120.401
1.734.533
Encargado fábrica
V
81.976
23.720
15.626
121.322
113.036
113.036
113.036
1.673.648
Of. Administr. 1ª e outros
VI
78.874
23.586
15.127
117.587
109.697
109.697
109.697
1.622.545
Capataz e outros
VII
76.400
23.720
14.929
115.049
107.135
107.135
107.135
1.586.944
Oficial 1ª e outros
VIII
76.400
21.591
14.528
112.519
106.305
106.305
106.305
1.556.624
Oficial 2ª e outros
IX
72.770
20.127
13.764
106.661
101.897
101.897
101.897
1.478.966
Axudante e outros
X
72.770
18.732
13.632
105.134
101.355
101.355
101.355
1.460.539
Peón especialista e outros
XI
72.770
18.134
13.530
104.434
101.120
101.120
101.120
1.452.132
Peón ordinario e outros
XII
72.770
16.472
13.331
102.573
100.472
100.472
100.472
1.429.719
Acordo sectorial nacional
da construcción para 1997
Preámbulo
As partes signatarias, integradas pola Federación Estatal de Madera, Construcción y Afines da Unión Xeral de Traballadores (FEMCA-UGT) e a Federación Estatal de Construcción, Madera y Afines de Comisións Obreiras (FECOMA-CC.OO.), todas elas en representación laboral, e a Confederación Nacional da Construcción (CNC), en representación empresarial, como organizacións máis representativas do sector da construcción nos seus respectivos ámbitos, e facendo uso das previsións contidas no Art. 3.2º do convenio xeral do sector da construcción (CXSC),
ACORDAN:
Artigo 1º.-Ámbitos persoal e funcional.
Quedan obrigados polas disposicións do presente acordo sectorial nacional (ASN) tódalas organizacións, asociacións e entidades que integren a empresas e traballadores afectados polo ámbito funcional do convenio xeral do sector da construcción (CXSC), subscrito con data do 10 de abril de 1992.
Artigo 2º.-Ámbito territorial.
O presente acordo será de aplicación en todo o territorio do Estado español.
Artigo 3º.-Ámbito temporal.
Este acordo estará vixente no ano 1997, logo da súa publicación no Boletín Oficial del Estado.
Artigo 4º.-Alcance obrigacional e normativo.
1. As partes que subscriben o presente acordo, na súa condición de organizacións máis representativas do sector, de conformidade co disposto na Lei orgánica de liberdade sindical, incorporarán obrigatoriamente os ditos acordos ós convenios colectivos provinciais que se negocien en 1997.
2. Os convenios provinciais que estean en vigor parte do ano 1997 manterán as condicións neles xa pactadas, en todo o seu contido, ata o seu termo temporal, en que se aplicará o disposto no apartado anterior.
3. Os pactos contidos no presente acordo serán de preferente aplicación sobre calquera outra disposición legal de carácter xeral que rexen nas materias reguladas por el, agás que sexan de dereito necesario, substituíndoas polo tanto, durante a súa vixencia.
Artigo 5º.-Xornada.
1. A xornada ordinaria anual durante o período de vixencia do presente acordo será de 1.764 horas de traballo efectivo.
Os convenios colectivos provinciais que, á entrada en vigor do presente acordo, tivesen unha xornada superior, aplicarán a reducción de 4 horas á xornada do día 30 de decembro, salvo pacto en contrario.
2. As partes asinantes do presente acordo adquiren o compromiso obrigacional de incorporaren ó convenio
xeral do sector da construcción as xornadas que a seguir se indican e para os anos seguintes:
AnosHoras/anuais
19981.764
19991.760
20001.760
20011.756
Artigo 6º.-Incrementos económicos.
1. Para o ano 1997, os convenios provinciais aplicarán un incremento do dous setenta e cinco por cento (2,75%) sobre os conceptos de salario base, gratificacións extraordinarias, retribución de vacacións e pluses salariais e extrasalariais.
2. O importe das axudas de custo e das medias axudas de custo, de acordo co disposto no Art. 86.6º do convenio xeral do sector fixarase no marco dos respectivos convenios colectivos provinciais.
3. Os convenios subscritos para o presente ano manterán as condicións xa pactadas.
4. Os convenios provinciais fixarán o prazo de pagamento dos atrasos correspondentes.
Artigo 7º.-Cláusulas de garantía.
1. No suposto de que o incremento anual do índice de prezos ó consumo (IPC) ó 31 de decembro de 1997 supere o dous con setenta e cinco por cento (2,75%), efectuarase unha revisión salarial sobre o exceso do dito tanto por cento, para efectos de que sirva de base para a negociación colectiva seguinte.
2. A dita revisión, se é o caso, afectará os conceptos previstos no Art. 6.1º.
3. Esta cláusula adaptarase ó período de vixencia de cada convenio colectivo.
Artigo 8º.-Cartilla profesional.
As partes asinantes do presente acordo instan á Fundación Laboral para a Construcción para que, en cumprimento do disposto no apartado d) do artigo 5º do acordo sectorial nacional da construcción sobre o concepto económico de antigüidade, do 21 de novembro de 1996, proceda á expedición e seguimento da cartilla profesional da construcción.
Artigo 9º.-Comisión paritaria.
1. Acórdase constituír unha comisión para a interpretación e seguimento do pactado neste acordo.
2. A dita comisión estará composta por un máximo de doce membros, que serán designados por metades por cada unha das dúas partes, sindical e empresarial, na forma que decidan as respectivas organizacións.
3. Os acordos da comisión paritaria adoptaranse, en todo caso, por unanimidade de ámbalas partes, sindical e empresarial. Os seus acordos interpretativos deste acordo sectorial nacional terán a mesma eficacia cá da cláusula que fose interpretada.
4. O funcionamento da comisión realizarase da forma que esta acorde, asumíndose xa os acordos ó respecto adoptados pola comisión paritaria do Art. 21 do convenio xeral do sector da construcción, así como o
procedemento para soluciona-las posibles discrepancias, previsto no ASEC e asumido polas partes no acordo sectorial nacional da construcción de 1996.
Artigo 10º.-Denuncia.
Para lle dar cumprimento ó previsto no Art. 85.2º d) do texto refundido da Lei do Estatuto dos traballadores, as partes signatarias fan constar expresamente que o presente acordo non precisa denuncia previa para a súa total extinción o 31 de decembro de 1997.
5964